stanford-oval/wikipedia huggingface dataset:
เจอรีด
ประวัติ

ม้าเป็นสัตว์ที่สำคัญและมีความศักดิ์สิทธิ์สำหรับชาวเติร์กที่ใช้ชีวิตแบบชนเผ่านักล่าเร่ร่อนในทุ่งหญ้าของเอเชียกลาง ชาวเติร์กเกิด เติบโต อาศัยอยู่ ต่อสู้ และเสียชีวิตบนหลังม้า ดังนั้นเจอรีดจึงกลายเป็นเกมกีฬาและพิธีกรรมที่สำคัญที่สุดของชาวเติร์ก คำว่า "เจอรีด" เองเป็นคำภาษาอาหรับ (جريد) ที่หมายถึงหอกหรือต้นไม้ที่ทำจากใบปาล์มที่ปอกเปลือก
เจอรีดเข้ามาสู่อนาโตเลียกับชาวเติร์กเมื่อพวกเขาอพยพในปี 1071 จากบ้านเกิดในเอเชียกลาง ต่อมาในศตวรรษที่ 16 ชาวออตโตมันได้ยอมรับเจอรีดเป็นเกมสงคราม และเริ่มแพร่หลายตั้งแต่นั้น ในช่วงเวลาสงบ เจอรีดถูกเล่นเพื่อพัฒนาทักษะการโจมตีและการป้องกันของหน่วยม้า และในระหว่างการรบเพื่อกระตุ้นความกระตือรือร้นของพวกเขาสำหรับการต่อสู้ บางพระสันตปาปาจักรวรรดิออตโตมัน มีชื่อเสียงว่าเป็นนักเล่นเจอรีด และพระสันตปาปาในสมัยแรก ๆ เช่น สุลต่านบาเยซิดที่ 1 (1389–1402) และ สุลต่านเมห์เหม็ดที่ 1 (1413–1421) ได้ให้ความสำคัญกับเจอรีดในการฝึกซ้อมกองทัพของพวกเขา ขุนนางชั้นสูงของทหารม้าซึ่งรู้จักกันในชื่อ "cündi";"คุนดี" ถูกจัดตั้งขึ้นจากผู้ที่มีความสามารถในเจอรีด เกมนี้แพร่หลายไปยังอารเบียและประเทศที่พูดภาษาเยอรมันและฝรั่งเศสในศตวรรษที่ 17
ในศตวรรษที่ 19 เจอรีดได้รับความนิยมสูงสุดในฐานะกีฬาแสดงและเกมที่จัดขึ้นในพระราชวังและในดินแดนที่อยู่ภายใต้การปกครองของออตโตมัน อย่างไรก็ตาม เกมนี้ก็ไม่ปราศจากอันตราย และการบาดเจ็บหรือแม้กระทั่งการเสียชีวิตจากการตกม้าขณะพยายามจับไม้เจอรีดที่บินอยู่ทำให้มาห์หมุดที่ 2 (1808–1839) สั่งห้ามกีฬาในปี 1826 หลังจากเขายกเลิกกองทหารจารึก แม้ว่าเกมเจอรีดจะกลับมาเล่นได้อีกครั้งในไม่ช้า โดยเฉพาะในจังหวัด แต่ก็ไม่เคยฟื้นคืนความสำคัญในอดีต
ปัจจุบัน เจอรีดไม่แพร่หลายเท่าในอดีต แต่ยังคงได้รับความนิยมเป็นกีฬาสำหรับผู้ชม โดยเฉพาะในเออร์ซูรัมและเบย์บูร์ต รวมถึงในจังหวัดตะวันออกอย่างอาร์ตวิน, เออร์ซินชาน, คาร์ส, ในจังหวัดตะวันตกอย่างอุชัก, บาลิกเซียร์, โซอิต และในจังหวัดตะวันออกเฉียงใต้เช่น จังหวัดดิยาร์บากีร์, ซิอิรต์ และในจังหวัดคอนย่าในอนาโตเลียกลาง สมาคมวัฒนธรรมพื้นบ้านกำลังพยายามรักษากีฬาดั้งเดิมนี้ไว้โดยการจัดการแข่งขันในระดับท้องถิ่น ประมาณ 50 สโมสรใน 9 จังหวัดในตุรกีจัดการแข่งขันเจอรีด
ดูเพิ่ม

บุซคาชิ
โชวกัน
การยิงธนู
ธนูและลูกธนู
รายชื่อกีฬาผาดโผนและผจญภัย
กีฬาของกษัตริย์
ทหารม้าออตโตมันกำลังฝึกซ้อมที่เมืองเจรีด, ป. 1800
ชัง ซ็อง-อู

ชัง ซ็อง-อู (เกาหลี: 장성우, อักษรโรมัน: Jang Sung-woo; เกิด 19 มีนาคม ค.ศ. 2002) เป็นนักกีฬาสเกตน้ำแข็งความเร็วระยะสั้นชาวเกาหลีใต้ และได้รับเหรียญทองโอลิมปิกเยาวชน
ประวัติ

ชัง ซ็อง-อู เป็นชาวแทกู เขาเริ่มเล่นสเกตน้ำแข็งความเร็วระยะสั้นครั้งแรกในระหว่างเรียนวิชาพลศึกษาที่โรงเรียน ตอนอายุได้ห้าขวบ
ในช่วงเรียนมัธยมต้น เขาประสบอุบัติเหตุล้มพร้อมกับนักกีฬาคนอื่นและได้รับบาดเจ็บบริเวณขาหนีบ ซึ่งต้องพักฟื้นเป็นเวลาห้าเดือน
เขาคว้าแชมป์ในโอลิมปิกเยาวชนฤดูหนาว 2020  เช่นเดียวกับประเภทผลัดผสม ซึ่งจัดขึ้นในวันสุดท้ายของการแข่งขัน
ในสเกตน้ำแข็งความเร็วระยะสั้นเวิลด์คัพฤดูกาล 2022-2023 เขาอยู่ในอันดับที่ 26 ของอันดับรวม และอันดับที่ 10 ในประเภท 500 เมตร
ในฤดูกาล 2023-2024 เขาและทีมเกาหลีใต้คว้าแชมป์ประเภทผลัดชายในการแข่งขันชิงแชมป์สี่ทวีป ส่วนในการแข่งขันเวิลด์คัพ เขาอยู่ในอันดับที่ 4 ในประเภท 1000 เมตร และอันดับที่ 6 ในอันดับรวม
กีฬามหาวิทยาลัยแห่งประเทศไทย ครั้งที่ 49

| --- | --- |
เจ้าภาพ: มหาวิทยาลัยเกษตรศาสตร์
คำขวัญ: หลากหลายสู่สรรสร้าง สุขภาวะที่ยั่งยืน
ทีมเข้าร่วม: 109 สถาบัน
นักกีฬาเข้าร่วม: 18,000 คน
กีฬา: 32 ชนิดกีฬา
ชนิด: 361 ประเภท
พิธีเปิด: 27 มกราคม 2567 (2567-01-27)
พิธีปิด: 5 กุมภาพันธ์ 2567 (2567-02-05)
ประธานพิธีเปิด: ศุภมาส อิศรภักดี   รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม
ประธานพิธีปิด: ดร.จงรัก วัชรินทร์รัตน์   อธิการบดีมหาวิทยาลัยเกษตรศาสตร์
นักกีฬาปฏิญาณ: เกียรติพงษ์ รัชตเกรียงไกร
ผู้ตัดสินปฏิญาณ: ผศ. ว่าที่ ร.ต.หญิง ดร.ศุภวรรณ วงศ์สร้างทรัพย์
ผู้จุดคบเพลิง: สริตา ผ่องศรี
สนามกีฬาหลัก: สนามกีฬากลาง 1 มหาวิทยาลัยเกษตรศาสตร์ วิทยาเขตกำแพงแสน
เว็บไซต์ทางการ: kps.ku.ac.th/nontrigames
← ราชภัฏอุดรธานี 2566ธรรมศาสตร์ 2568 →
กีฬามหาวิทยาลัยแห่งประเทศไทย ครั้งที่ 49 หรือ นนทรีเกมส์ 2567 จัดที่จังหวัดนครปฐม โดยมีมหาวิทยาลัยเกษตรศาสตร์เป็นเจ้าภาพจัดการแข่งขันเพื่อเฉลิมฉลองวาระที่มหาวิทยาลัยเกษตรศาสตร์ ครบรอบ 80 ปี ระหว่างวันที่ 27 มกราคม - 5 กุมภาพันธ์ พ.ศ. 2567
โดยมหาวิทยาลัยเกษตรศาสตร์เคยเป็นเจ้าภาพเดี่ยวมาก่อนหน้านี้แล้ว  3 ครั้ง ณ มหาวิทยาลัยเกษตรศาสตร์ วิทยาเขตบางเขน 1 ครั้ง คือ กีฬามหาวิทยาลัยแห่งประเทศไทย ครั้งที่ 20 ระหว่างวันที่ 8 - 15 มกราคม พ.ศ. 2536 และ  ณ มหาวิทยาลัยเกษตรศาสตร์ วิทยาเขตกำแพงแสน 2 ครั้ง คือ กีฬามหาวิทยาลัยแห่งประเทศไทย ครั้งที่ 26 นนทรีเกมส์ ระหว่างวันที่ 29 มกราคม - 5 กุมภาพันธ์ พ.ศ. 2542 และกีฬามหาวิทยาลัยแห่งประเทศไทย ครั้งที่ 42 นนทรีเกมส์ ระหว่างวันที่ 15 - 24 มกราคม พ.ศ. 2558
การพัฒนาและเตรียมการ

มหาวิทยาลัยเกษตรศาสตร์เป็นเจ้าภาพจัดแข่งขันกีฬามหาวิทยาลัยแห่งประเทศไทย ครั้งที่ ๔๙ “นนทรีเกมส์ ๒๕๖๗” ระหว่างวันที่ ๒๗ มกราคม - ๕ กุมภาพันธ์ พ.ศ. ๒๕๖๗ ณ มหาวิทยาลัย
เกษตรศาสตร์ วิทยาเขตกำแพงแสน ซึ่งเป็นกิจกรรมเฉลิมฉลองเนื่องในโอกาสสถาปนามหาวิทยาลัยเกษตรศาสตร์ครบรอบ ๘๐ ปี โดยมีแนวคิดหลักของการจัดการแข่งขัน ๔ ประการ คือ “Green” คือ การรักษาสิ่งแวดล้อม “Clean” คือ ความโปร่งใสในการตัดสินกีฬา และการมีน้ำใจนักกีฬา “Healthy” คือ การมีสุขภาพกายใจที่ดี และ “Wellness” คือ ความเป็นอยู่ที่ดี จะได้รับความสุขตลอดการแข่งขัน ภายใต้ค าขวัญที่ว่า “หลากหลายสู่สรรสร้างสุขภาวะที่ยั่งยืน” คือ ความหลากหลายของสถาบันการศึกษา ชนิดกีฬา เชื้อชาติ ศาสนา เพศ และความคิดเห็น หลอมรวมสู่การสร้างสุขภาวะ สุขภาพกายและสุขภาพใจอย่างยั่งยืนทุกมิติ และสัตว์นำโชคในการแข่งขันครั้งนี้เป็น ไก่ ชื่อว่า “พี่แสนและน้องแพง” ซึ่งสื่อถึงการพัฒนาการสร้างและเผยแพร่องค์ความรู้ทางด้านปศุสัตว์ของมหาวิทยาลัยเกษตรศาสตร์ที่เริ่มจากไก่เป็นชนิดแรกและการจัดแข่งขันครั้งนี้จะจัดขึ้นที่วิทยาเขตกำแพงแสน
การพัฒนาและเตรียมการ > การเสนอตัวเป็นเจ้าภาพ

เนื่องจากมหาวิทยาลัยเกษตรศาสตร์มีความพร้อมด้านบุคลากรที่มีประสบการณ์ในการจัดการแข่งขันกีฬาและได้รับเชิญให้เป็นกรรมการกีฬาระดับชาติและนานาชาติหลายครั้ง และมีความพร้อมในการเป็นเจ้าภาพในด้านต่าง ๆ ทั้งสนามการแข่งขัน การคมนาคม การบริการ อาหาร สิ่งอำนวยความสะดวกภายในมหาวิทยาลัย สถานที่พักสำหรับเจ้าหน้าที่และนักกีฬา ดังนั้น คณะกรรมการบริหารกีฬามหาวิทยาลัยแห่งประเทศไทยมีมติให้มหาวิทยาลัยเกษตรศาสตร์เป็นเจ้าภาพในการจัดการแข่งขันกีฬามหาวิทยาลัยแห่งประเทศไทย ครั้งที่ 49 การรับเป็นเจ้าภาพในการจัดการแข่งขันในครั้งนี้นับเป็นครั้งที่ 4 ของมหาวิทยาลัยเกษตรศาสตร์ และ ครั้งที่ 3 ของวิทยาเขตกำแพงแสน ก่อนหน้านี้ซึ่งเคยรับเป็นเจ้าภาพมาก่อนแล้วในกีฬามหาวิทยาลัยแห่งประเทศไทย ครั้งที่ 20 (พ.ศ. 2536) ณ วิทยาเขตบางเขน กรุงเทพมหานคร ครั้งที่ 26 (พ.ศ. 2542) และครั้งที่ 42 (พ.ศ. 2558) ณ วิทยาเขตกำแพงแสน
การพัฒนาและเตรียมการ > การคมนาคม

มหาวิทยาลัยเกษตรศาสตร์ วิทยาเขตกำแพงแสน ตั้งอยู่ในอำเภอกำแพงแสน จังหวัดนครปฐม โดยมีพื้นที่ของวิทยาเขตอยู่ในตำบลกำแพงแสน ตำบลทุ่งบัว และตำบลรางพิกุล จำนวน 7,951 ไร่ 3 งาน ในอดีตพื้นที่ตำบลที่วิทยาเขตกำแพงแสนตั้งอยู่คือ ตำบลทุ่งกระพังโหม ซึ่งภายหลังได้มีการแบ่งแยกตำบล วิทยาเขตกำแพงแสนจึงได้อยู่ในเขตการปกครองส่วนท้องถิ่นของ องค์การบริหารส่วนตำบลกำแพงแสน จังหวัดนครปฐมและพื้นที่บางส่วนอยู่ในองค์การบริหารส่วนตำบลทุ่งบัว และองค์การบริหารส่วนตำบลรางพิกุล จังหวัดนครปฐม
การพัฒนาและเตรียมการ > การคมนาคม > รถยนต์ส่วนตัว/รถยนต์เช่าเหมา

จากกรุงเทพมหานคร กิโลเมตรที่ 0 อนุสาวรีย์ชัยสมรภูมิ เดินทางโดยใช้เส้นทางผ่านถนนราชวิถี - ข้ามสะพานกรุงธน (ซังฮี้) - ถนนสิรินธร - ทางหลวงแผ่นดินหมายเลข 381 (ถนนบรมราชชนนี หรือ ถนนปิ่นเกล้า-นครชัยศรี) - (แยกบรมราชชนนี-เพชรเกษม) - ทางหลวงแผ่นดินหมายเลข 4 (ถนนเพชรเกษม) - ทางหลวงแผ่นดินหมายเลข 321 (ถนนมาลัยแมน) -  อำเภอกำแพงแสน - มหาวิทยาลัยเกษตรศาสตร์ วิทยาเขตกำแพงแสน
จากกรุงเทพมหานคร กิโลเมตรที่ 0 อนุสาวรีย์ชัยสมรภูมิ เดินทางโดยใช้เส้นทางที่ 2 โดยผ่านทางหลวงแผ่นดินหมายเลข 1 (ถนนพหลโยธิน)- แยกเกษตร (มหาวิทยาลัยเกษตรศาสตร์ วิทยาเขตบางเขน) - ถนนงามวงค์วาน - ถนนรัตนาธิเบศ - ทางหลวงแผ่นดินหมายเลข 9 (ถนนกาญจนาภิเษก หรือ ถนนวงแหวนรอบนอก) - ถนนกรุงเทพฯ - สุพรรณบุรี (ช่วงบางบัวทอง-แยกนพวงค์) - แยกนพวงค์ - บางเลน - แยกกำแพงแสน - ถนนมาลัยแมน (ทางหลวงแผ่นดินหมายเลข 321) - มหาวิทยาลัยเกษตรศาสตร์ วิทยาเขตกำแพงแสน
การพัฒนาและเตรียมการ > การคมนาคม > รถยนต์โดยสารประจำทาง

รถที่ผ่านประตูมหาวิทยาลัยเกษตรศาสตร์ วิทยากำแพงแสนด้านทางหลวงแผ่นดินหมายเลข 321 (ถนนมาลัยแมน) รถยนต์โดยสารประจำทาง สาย 88 กรุงเทพฯ-สุพรรณบุรี, สาย 994  กรุงเทพฯ-ด่านช้าง สาย 80 กรุงเทพฯ-บางลี่ (สองพี่น้อง), สาย 966 กรุงเทพฯ-โรงเรียนการบินกำแพงแสน และรถตู้โดยสารประจำทางร่วมบริการวิทยาเขตบางเขน-วิทยาเขตกำแพงแสน และ รถยนต์โดยสารจากนครราชสีมา - หัวหิน
รถที่ผ่านประตูมหาวิทยาลัยเกษตรศาสตร์ วิทยาเขตกำแพงแสนด้านทางหลวงแผ่นดินหมายเลข 456 รถยนต์โดยสารประจำทาง สาย 9918 กรุงเทพฯ-ด่านเจดีย์สามองค์ (ผ่านหน้ามหาวิทยาลัย)
รถที่ผ่านแบบเฉียดๆ แต่ก็สามารถนั่งรถต่อเข้ามหาวิทยาลัยมาได้ ได้แก่ รถโดยสาย ได้แก่ รถโดยสาร สาย 871 เชียงใหม่ - หัวหิน, สาย 872 พิษณุโลก - เกาะสมุย (ผ่านตัวตลาดกำแพงแสน แม้สามแยกตลาดกำแพงแสนจะอยู่ไม่ไกลจากสามแยกพนมทวนที่อยู่ใกล้ป้ายมหาวิทยาลัยเกษตรศาสตร์ วิทยาเขตกำแพงแสนก็ตาม แต่พื้นที่กว้างใหญ่ไม่เหมาะกับการเดินเท้าเข้าวิทยาเขตจำเป็นต้องนัดหมายรถมารับ หรือใช้บริการรถรับจ้างจะสะดวกในการเดินทาง)
การพัฒนาและเตรียมการ > การคมนาคม > รถไฟโดยสาร

การเดินทางด้วยรถไฟสามารถกระทำได้โดยใช้บริการของการรถไฟแห่งประเทศไทย (รฟท.)
รถไฟโดยสารสายสุพรรณบุรีที่ผ่านด้านหลังวิทยาเขต  สามารถขึ้น-ลงได้ที่ สถานีรถไฟทุ่งบัว (มีมาจากสถานีสุพรรณบุรี จังหวัดสุพรรณบุรี 1 ขบวน/วัน และมาจากสถานีกรุงเทพ (หัวลำโพง) กรุงเทพมหานคร 1 ขบวน/วัน การเดินทางจะต้องนัดหมาย/มีผู้ไปรับ มิฉะนั้นจะไม่สะดวกในการเดินทางต่อไปยังบริเวณอื่น เนื่องจากพื้นที่ค่อนข้างจะกว้างขวางเป็นอย่างมาก)
รถไฟโดยสารสายใต้ สามารถลงจากขบวนรถไฟเพื่อนั่งรถ/เดิน/วิ่งไปต่อรถได้ที่ สถานีรถไฟนครปฐม และ สถานีพระราชวังสนามจันทร์
รถไฟโดยสารสายตะวันตก สามารถลงจากขบวนรถไฟเพื่อนั่งรถ/เดิน/วิ่งไปต่อรถได้ที่ สถานีรถไฟนครปฐม และ สถานีรถไฟพระราชวังสนามจันทร์
สัญลักษณ์และสัตว์นำโชค > ตราสัญลักษณ์

ความหมายของสัญลักษณ์
ดอกนนทรี เป็นดอกไม้ประจำมหาวิทยาลัยเกษตรศาสตร์
รูปทรงพญานาค เป็นสัญลักษณ์ของมหาวิทยาลัยเกษตรศาสตร์
ก้านเกสร 8 ก้าน แสดงถึงการครบรอบ 80 ปี ของมหาวิทยาลัยเกษตรศาสตร์
ลายเส้นสีเขียว เป็นรูปไฟคบเพลิง แสดงถึงการแข่งขันกีฬามหาวิทยาลัย
ลายเส้นของลำตัวพญานาค ใช้หลากสี แสดงถึง ความหลากหลายของมหาวิทยาลัยที่เข้าร่วมการแข่งขัน “นนทรีเกมส์ 2567”
สัญลักษณ์และสัตว์นำโชค > สัตว์นำโชค

สัตว์นำโชค คือ'พี่แสน' และ 'น้องแพง' เป็นไก่พันธุ์ตะเภาทอง เป็นไก่สายพันธุ์ที่ได้รับการปรับปรุงพันธุ์โดยมหาวิทยาลัยเกษตรศาสตร์ วิทยาเขตกำแพงแสน
สถาบันที่เข้าร่วม

สถาบันการศึกษาที่ส่งนักกีฬาเข้าร่วมการแข่งขันกีฬามหาวิทยาลัยแห่งประเทศไทย ครั้งที่ 49
สถาบันที่เข้าร่วม > รอบคัดเลือก

รอบคัดเลือก 5 ภูมิภาค
เจ้าภาพเขตกรุงเทพมหานคร
เจ้าภาพเขตภาคเหนือ
เจ้าภาพเขตภาคตะวันออกเฉียงเหนือ
เจ้าภาพเขตภาคกลาง
เจ้าภาพเขตภาคใต้
สถาบันที่เข้าร่วม > รอบมหกรรม

สถาบันอุดมศึกษาที่ส่งนักกีฬาเข้าร่วมการแข่งขันกีฬามหาวิทยาลัยแห่งประเทศไทย ครั้งที่ 49 นนทรีเกมส์ ณ มหาวิทยาลัยเกษตรศาสตร์ วิทยาเขตกำแพงแสน อำเภอกำแพงแสนจังหวัดนครปฐม มีจำนวนทั้งสิ้น 122 สถาบัน ประกอบด้วย
สนามแข่งขัน

การแข่งขัน กีฬามหาวิทยาลัยแห่งประเทศไทย ครั้งที่ 49  ได้วางแผนกำหนดให้ใช้สนามกีฬาที่มีอยู่ในมหาวิทยาลัยเกษตรศาสตร์ ให้เกิดความลงตัวและคุ้มค่ามากที่สุด ได้แก่ สนามกีฬากลางมหาวิทยาลัยเกษตรศาสตร์ วิทยาเขตกำแพงแสน แห่งที่ 2, สนามกีฬากลางมหาวิทยาลัยเกษตรศาสตร์ วิทยาเขตกำแพงแสน แห่งที่ 1 และสนามกีฬากลางโรงเรียนสาธิตแห่งมหาวิทยาลัยเกษตรศาสตร์ วิทยาเขตกำแพงแสน, ศูนย์วิจัยและพัฒนาการศึกษา, อาคารพละศึกษา 1, อาคารพละศึกษา 2, สนามกอล์ฟมหาวิทยาลัยเกษตรศาสตร์ วิทยาเขตกำแพงแสน, สระว่ายน้ำมหาวิทยาลัยเกษตรศาสตร์ วิทยาเขตกำแพงแสน, อาคารศูนย์มหาวิทยาลัย, อาคารศูนย์เรียนรวม 1 - 2 เป็นต้น
การแข่งขัน > ชนิดกีฬา

กรีฑา  (รายละเอียด)
ว่ายน้ำ  (รายละเอียด)
ฟุตบอล  (รายละเอียด)
วอลเลย์บอล  (รายละเอียด)
บาสเกตบอล  (รายละเอียด)
แบดมินตัน  (รายละเอียด)
เซปักตะกร้อ  (รายละเอียด)
เทควันโด  (รายละเอียด)
ฟุตซอล  (รายละเอียด)
เทนนิส  (รายละเอียด)
กอล์ฟ  (รายละเอียด)
เทเบิลเทนนิส  (รายละเอียด)
มวยสากลสมัครเล่น  (รายละเอียด)
ยิงปืน  (รายละเอียด)
ยูโด  (รายละเอียด)
รักบี้ฟุตบอล  (รายละเอียด)
วอลเลย์บอลชายหาด  (รายละเอียด)
เปตอง  (รายละเอียด)
คาราเต้  (รายละเอียด)
เรือพาย  (รายละเอียด)
ยิวยิตสู  (รายละเอียด)
อีสปอร์ต  (รายละเอียด)
คอร์ฟบอล  (รายละเอียด)
จานร่อน  (รายละเอียด)
เอแม็ท  (รายละเอียด)
ครอสเวิร์ด  (รายละเอียด)
บริดจ์  (รายละเอียด)
หมากกระดาน  (รายละเอียด)
ฟันดาบไทย  (รายละเอียด)
โรลเลอร์สกี  (รายละเอียด)
โอเรียนเทียริ่ง  (รายละเอียด)
คูราช  (รายละเอียด)
การแข่งขัน > ตารางการแข่งขัน

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| เปิด | พิธีเปิดการแข่งขัน | ● | การแข่งขัน | 1 | รอบชิงชนะเลิศ | ปิด | พิธีปิดการแข่งขัน |  | ประชุมวิชาการ |
| ชนิดกีฬา | ชนิดกีฬา | มกราคม 2567> 27 ส. | มกราคม 2567> 28 อา. | มกราคม 2567> 29 จ. | มกราคม 2567> 30 อ. | มกราคม 2567> 31 พ. | กุมภาพันธ์ 2567> 1 พฤ. | กุมภาพันธ์ 2567> 2 ศ. | กุมภาพันธ์ 2567> 3 ส. | กุมภาพันธ์ 2567> 4 อา. | กุมภาพันธ์ 2567> 5 จ. | จำนวน เหรียญ ทอง |
| --- | --- | --- | --- | --- | --- | --- | --- | --- | --- | --- | --- | --- |
| พิธีการ | พิธีการ | เปิด  |  |  |  |  |  |  |  |  | ปิด  |  |
| ประชุมวิชาการ | ประชุมวิชาการ |  |  |  |  |  |  |  |  |  |  |  |
| กีฬาบังคับ | กรีฑา |  |  |  | 7 | 11 | 10 | 7 | 7 |  |  | 42 |
| กีฬาบังคับ | ว่ายน้ำ |  |  | 7 | 7 | 7 | 6 | 7 | 7 |  |  | 41 |
| กีฬาบังคับ | ฟุตบอล | ● | ● | ● | ● | ● | ● | ● | ● | ● | 2 | 2 |
| กีฬาบังคับ | วอลเลย์บอล | ● | ● | ● | ● | ● | ● | ● | ● | ● | 2 | 2 |
| กีฬาบังคับ | บาสเกตบอล | ● | ● | ● | ● | ● | ● | ● | ● | ● | 2 | 2 |
| กีฬาบังคับ | แบดมินตัน | ● | ● | ● | 2 | ● | ● | ● | ● | 5 |  | 7 |
| กีฬาบังคับ | เซปักตะกร้อ | ● | ● | ● | ● | 2 | 2 | ● | ● | ● | 2 | 6 |
| กีฬาบังคับ | เทควันโด | 4 | 4 | 6 | 6 | 2 |  |  |  |  |  | 22 |
| กีฬาบังคับ | ฟุตซอล | ● | ● | ● | ● | ● | ● | ● | ● | ● | 2 | 2 |
| กีฬาบังคับ | เทนนิส | ● | ● | ● | 2 | ● | ● | ● | 2 | 3 |  | 7 |
| กีฬาเลือกสากล | กอล์ฟ |  |  |  |  | ● | 4 |  |  |  |  | 4 |
| กีฬาเลือกสากล | เทเบิลเทนนิส |  | ● | ● | ● | 2 | ● | ● | 5 |  |  | 7 |
| กีฬาเลือกสากล | มวยสากลสมัครเล่น |  | ● | ● | ● | ● | ● | ● | 5 | 8 |  | 13 |
| กีฬาเลือกสากล | ยิงปืน |  |  |  | 2 | 2 | 2 | 2 | 2 |  |  | 10 |
| กีฬาเลือกสากล | ยูโด |  |  |  |  | 5 | 7 | 6 |  |  |  | 18 |
| กีฬาเลือกสากล | รักบี้ฟุตบอล | ● | ● | ● | ● | ● | 2 | ● | ● | 1 |  | 3 |
| กีฬาเลือกสากล | วอลเลย์บอลชายหาด | ● | ● | ● | ● | ● | ● | ● | ● | 2 |  | 2 |
| กีฬาเลือกสากล | เปตอง | ● | 2 | ● | 2 | ● | 1 | 2 | ● | 2 |  | 9 |
| กีฬาเลือกสากล | คาราเต้ |  |  |  |  |  |  | 6 | 5 | 4 |  | 15 |
| กีฬาเลือกสากล | เรือพาย |  | 10 | ● | 12 | ● | 11 |  |  |  |  | 33 |
| กีฬาเลือกสากล | ยูยิตสู | 6 | 8 | 6 | 8 | 10 | 2 |  |  |  |  | 40 |
| กีฬาเลือกสากล | อีสปอร์ต |  |  |  |  |  |  | ● | ● | 4 |  | 4 |
| กีฬาเลือกสากล | คอร์ฟบอล |  |  | ● | ● | ● | ● | ● | 1 | ● | 1 | 2 |
| กีฬาเลือกสากล | จานร่อน |  |  | ● | 1 | ● | 3 | ● | 2 |  |  | 6 |
| กีฬาเลือกทั่วไป | เอแม็ท |  | ● | 2 | 2 | 1 | ● | 2 |  |  |  | 7 |
| กีฬาเลือกทั่วไป | ครอสเวิร์ด |  | ● | 2 | 2 | 1 | ● | 2 |  |  |  | 7 |
| กีฬาเลือกทั่วไป | บริดจ์ |  | 1 | ● | ● | 1 | ● | 2 | 2 |  |  | 6 |
| กีฬาเลือกทั่วไป | หมากกระดาน |  | ● | ● | ● | 8 | ● | ● | ● | 22 |  | 30 |
| กีฬาไทย | ดาบไทย | 6 | 3 | 3 |  |  |  |  |  |  |  | 12 |
| กีฬาสาธิต | โรลเลอร์สกี |  | ● |  |  |  |  |  |  |  |  | 0 |
| กีฬาสาธิต | โอเรียนเทียริ่ง | ● | ● |  |  |  |  |  |  |  |  | 0 |
| กีฬาสาธิต | คูราช |  |  |  |  |  |  |  |  | ● |  | 0 |

| การแข่งขันทั้งหมด | การแข่งขันทั้งหมด | 16 | 28 | 26 | 53 | 52 | 50 | 36 | 38 | 51 | 11 | 361 |
สิ่งอำนวยความสะดวก

มหาวิทยาลัยเกษตรศาสตร์ วิทยาเขตกำแพงแสน มีสิ่งอำนวยความสะดวกครบครันตามการดำรงชีวิตขั้นพื้นฐานแก่นักกีฬา และผู้เข้าร่วม ได้แก่ โรงอาหาร ธนาคาร ที่ทำการไปรษณีย์ สัญญาณโครงข่ายวิทยุโทรศัพท์ทุกโครงข่ายหลัก เป็นต้น
สิ่งอำนวยความสะดวก > โรงอาหาร

โรงอาหารกลาง 1 (Kasetsart Food Centre 1) หรือ KFC. ตั้งอยู่ใกล้อาคารศูนย์เรียนรวม 1 และไม่ไกลจากสระว่ายน้ำ และอาคารพละศึกษามากนัก
ศูนย์อาหารนนทรีฟู๊ดเซ็นเตอร์ (โรงส้ม) ตั้งอยู่ใจกลางของกลุ่มอาคารหอพักนิสิต ซึ่งจะให้ความสะดวกในการรับประทานอาหารหลังจากตื่นนอนตอนเช้า ก่อนไป/กลับจากเรียนของนิสิต ทำให้นักกีฬาสะดวกหลังตื่นนอนเช่นกัน
ศูนย์อาหารอาคารศูนย์มหาวิทยาลัย ตั้งอยู่ภายในอาคารศูนย์มหาวิทยาลัย
ตลาดนัด (ตลาดนัดดงสะเดา)
สิ่งอำนวยความสะดวก > ที่ทำการไปรษณีย์มหาวิทยาลัยเกษตรศาสตร์ วิทยาเขตกำแพงแสน

ไปรษณีย์มหาวิทยาลัยเกษตรศาสตร์ วิทยาเขตกำแพงแสน เปิดให้บริการในวันจันทร์ - วันศุกร์ ยกเว้นวันหยุดราชการ
สิ่งอำนวยความสะดวก > ธนาคาร

มหาวิทยาลัยเกษตรศาสตร์ วิทยาเขตกำแพงแสน มีธนาคารตั้งสาขาบริการธุรกรรมการเงิน และตู้บริการเงินสดอัตโนมัติ
สำนักงานสาขาของธนาคาร ได้แก่ ธนาคารไทยพาณิชย์ จำกัด (มหาชน) สาขากำแพงแสน (มหาวิทยาลัยเกษตรศาสตร์) เป็นต้น
ตู้บริการเงินสดอัตโนมัติ มีบริการ ได้แก่ ธนาคารไทยพาณิชย์ จำกัด (มหาชน), ธนาคารกรุงเทพ จำกัด (มหาชน), ธนาคารกรุงไทย จำกัด (มหาชน), ธนาคารกรุงศรีอยุธยา จำกัด (มหาชน), ธนาคารทหารไทย จำกัด (มหาชน) เป็นต้น
สิ่งอำนวยความสะดวก > สถานีบริการเชื้อเพลิง

สถานีบริการเชื้อเพลิง มีบริการน้ำมันเชื้อเพลิงสำเร็จรูป ได้แก่ น้ำมันดีเซล น้ำมันแก๊สโซฮอล เป็นต้น เปิดบริการจำนวน 1 สถานีบริการ โดยสหกรณ์เชื้อเพลิงมหาวิทยาลัยเกษตรศาสตร์ จำกัด ตั้งอยู่ใกล้ประตูเข้า-ออกด้านโรงเรียนสาธิตแห่งมหาวิทยาลัยเกษตรศาสตร์ วิทยาเขตกำแพงแสน ศูนย์วิจัยและพัฒนาการศึกษา
สิ่งอำนวยความสะดวก > ร้านค้าสะดวกซื้อ

สหกรณ์ร้านค้ามหาวิทยาลัยเกษตรศาสตร์ วิทยาเขตกำแพงแสน จำกัด เปิดบริการ  2 สาขา
ร้าน 7-11 ของบริษัท ซีพีออล จำกัด (มหาชน) เปิดบริการ 2 สาขา
สิ่งอำนวยความสะดวก > โครงข่ายวิทยุโทรศัพท์

ภายในมหาวิทยาลัยเกษตรศาสตร์ วิทยาเขตกำแพงแสน มีการติดตั้งเสาสัญญาณวิทยุโทรศัพท์ เพื่อการใช้งานโทรศัพท์เคลื่อนที่ ในรูปแบบ 2G บนความถี่ 850 MHz., 900 MHz., 1800 MHz., 1900 MHz.  ระบบ 3G  บนความถี่ 850 MHz., 2100 MHz. ระบบ 4G บนความถี่  900 MHz., 1800 MHz, 2100 MHz., 2300 MHz. และระบบ 5G บนความถี่  700 MHz., 2600 MHz เป็นต้น
สรุปเหรียญการแข่งขัน > มหาวิทยาลัยที่ไม่ได้รับเหรียญรางวัล

มหาวิทยาลัยที่ไม่ได้รับเหรียญรางวัล จำนวน 36 มหาวิทยาลัย
มหาวิทยาลัยกาฬสินธุ์
มหาวิทยาลัยคริสเตียน
มหาวิทยาลัยเซาธ์อีสท์บางกอก
มหาวิทยาลัยเทคโนโลยีมหานคร
มหาวิทยาลัยเทคโนโลยีราชมงคลกรุงเทพ
มหาวิทยาลัยเทคโนโลยีราชมงคลรัตนโกสินทร์
มหาวิทยาลัยเทคโนโลยีราชมงคลล้านนา
มหาวิทยาลัยเทคโนโลยีราชมงคลศรีวิชัย
มหาวิทยาลัยเทคโนโลยีราชมงคลสุวรรณภูมิ
มหาวิทยาลัยเทคโนโลยีราชมงคลอีสาน
มหาวิทยาลัยนครพนม
มหาวิทยาลัยนวมินทราธิราช
มหาวิทยาลัยนอร์ท-เชียงใหม่
มหาวิทยาลัยพายัพ
มหาวิทยาลัยภาคตะวันออกเฉียงเหนือ
มหาวิทยาลัยราชภัฏกำแพงเพชร
มหาวิทยาลัยราชภัฏนครสวรรค์
มหาวิทยาลัยราชภัฏพระนคร
มหาวิทยาลัยราชภัฏยะลา
มหาวิทยาลัยราชภัฏลำปาง
มหาวิทยาลัยราชภัฏเลย
มหาวิทยาลัยราชภัฏวไลยอลงกรณ์ ในพระบรมราชูปถัมภ์
มหาวิทยาลัยราชภัฏสงขลา
มหาวิทยาลัยวงษ์ชวลิตกุล
มหาวิทยาลัยสุโขทัยธรรมาธิราช
มหาวิทยาลัยหัวเฉียวเฉลิมพระเกียรติ
มหาวิทยาลัยหาดใหญ่
มหาวิทยาลัยอุบลราชธานี
ราชวิทยาลัยจุฬาภรณ์
วิทยาลัยดุสิตธานี
วิทยาลัยเทคโนโลยีพนมวันท์
วิทยาลัยนครราชสีมา
วิทยาลัยพิชญบัณฑิต
สถาบันเทคโนโลยีจิตรลดา
สถาบันเทคโนโลยีไทย-ญี่ปุ่น
สถาบันเทคโนโลยีปทุมวัน
แหล่งข้อมูลอื่น

กีฬามหาวิทยาลัยแห่งประเทศไทย ครั้งที่ 49
มหาวิทยาลัยเกษตรศาสตร์ เก็บถาวร 2013-08-07 ที่ เวย์แบ็กแมชชีน
มหาวิทยาลัยเกษตรศาสตร์ วิทยาเขตกำแพงแสน
| ก่อนหน้า |  | กีฬามหาวิทยาลัยแห่งประเทศไทย ครั้งที่ 49 |  | ถัดไป |
| --- | --- | --- | --- | --- |
| กีฬามหาวิทยาลัยแห่งประเทศไทยครั้งที่ 48  (มหาวิทยาลัยราชภัฏอุดรธานี) |  | กีฬามหาวิทยาลัยแห่งประเทศไทย  (พ.ศ. 2567) |  | กีฬามหาวิทยาลัยแห่งประเทศไทยครั้งที่ 50  (มหาวิทยาลัยธรรมศาสตร์) |
| ด ค กกีฬามหาวิทยาลัยแห่งประเทศไทย |
| --- | --- |
การแข่งขัน:  2513 เชียงใหม่  2515 จุฬาลงกรณ์  2517 ธรรมศาสตร์  2518 ศรีนครินทรวิโรฒ  2519 จฬ.–มก.–มธ.–มม.–มร.–มศว–สพบ.  2521 จฬ.–มก.–มม.–สจ.  2522 กรุงเทพมหานคร  2523 เชียงใหม่  2524 กรุงเทพมหานคร  2525 ศรีนครินทรวิโรฒ  2526 จุฬาลงกรณ์  2527 ขอนแก่น  2528 รามคำแหง  2529 สงขลานครินทร์  2530 ศรีนครินทรวิโรฒ  2531 เชียงใหม่  2532 ขอนแก่น  2533 รามคำแหง  2534 มหิดล  2535 เกษตรศาสตร์  2536 จุฬาลงกรณ์  2537 ธรรมศาสตร์  2538 แม่โจ้  2539 รามคำแหง  2540 มหิดล  2541 เกษตรศาสตร์  2542 ศรีนครินทรวิโรฒ  2543 ณิวัฒนา  2544 ธรรมศาสตร์  2545 ศรีปทุม  2546 เชียงใหม่  2547 เทคโนโลยีสุรนารี  2548 มหิดล  2549 ศรีนครินทรวิโรฒ  2550 วลัยลักษณ์  2551 รามคำแหง  2552 ธรรมศาสตร์  2553 จุฬาลงกรณ์  2554 สงขลานครินทร์  2555 สถาบันการพลศึกษา  2556 ขอนแก่น  2557 เกษตรศาสตร์  2558 อุบลราชธานี  2559 เทคโนโลยีสุรนารี  2560 ราชมงคลธัญบุรี  2561 ราชภัฏอุบลราชธานี  2562 รังสิต  2566 ราชภัฏอุดรธานี  2567 เกษตรศาสตร์  2568 ธรรมศาสตร์  2569 แม่โจ้
อุษามณี ไวทยานนท์

| อุษามณี ไวทยานนท์ |
| --- | --- |
อุษามณีในปี พ.ศ. 2553
สารนิเทศภูมิหลัง
ชื่อเกิด: อุษามณี พูลเกิด
เกิด: 3 มีนาคม พ.ศ. 2531 (36 ปี) กรุงเทพมหานคร ประเทศไทย
ส่วนสูง: 165 เซนติเมตร
บิดา: เกษม พูลเกิด (เสียชีวิตแล้ว )
มารดา: ปราณี ไวทยานนท์
อาชีพ: นักแสดง นางแบบ นักร้อง พิธีกร ยูทูบเบอร์ นักธุรกิจ
ปีที่แสดง: พ.ศ. 2537–ปัจจุบัน
สังกัด: สถานีโทรทัศน์ไทยทีวีสีช่อง 3 (2544–2546) สถานีโทรทัศน์สีกองทัพบกช่อง 7 (2547–2561; 2565–2566)  พีพีทีวี (2562–2564)
รางวัล
พระสุรัสวดี: นักแสดงรุ่นเยาว์ พ.ศ. 2529
สุพรรณหงส์: นักแสดงรุ่นเยาว์ พ.ศ. 2529
เมขลา: นักแสดงรุ่นเยาว์ พ.ศ. 2549 มณีเมขลานักแสดงนำหญิงดีเด่น พ.ศ. 2554 - เพลิงพรหม
ดร.อุษามณี ไวทยานนท์ (เกิด 3 มีนาคม พ.ศ. 2531) ชื่อเล่น ขวัญ เป็นนักแสดงและนางแบบชาวไทย
ประวัติ

อุษามณี ไวทยานนท์ ชื่อเล่น ลูกขวัญ แต่มักเรียกว่า ขวัญ มีชื่อจริงว่า อุษามณี พูลเกิด เดิมบ้านเกิดอยู่ที่จังหวัดเพชรบุรี เกิดเมื่อวันพฤหัสบดีที่ 3 มีนาคม พ.ศ. 2531 บิดามีอาชีพรับราชการตำรวจ ชื่อ ด.ต.เกษม พูลเกิด (เสียชีวิตแล้ว) เป็นลูกครึ่งไทย-อังกฤษ กับมารดาชื่อ ปราณี ไวทยานนท์ มีเชื้อสายไทย-มอญ-แขกขาว เธอมีพี่สาวหนึ่งคนชื่อ เขมรัสนี พูลเกิด ชื่อเล่น ลูกแก้ว ซึ่งเกิดห่างกับเธอ 6 ปี ชีวิตในวัยเด็กของเธออยู่กับพ่อแม่เป็นส่วนใหญ่ ไม่ค่อยได้ออกไปเล่นกับเพื่อน ๆ นอกบ้านมากนัก
ประวัติ > การศึกษา

อนุบาล โรงเรียนถนอมพิศวิทยา
ประถมศึกษาปีที่ 1-4 โรงเรียนถนอมพิศวิทยา
ประถมศึกษาปีที่ 5-6 โรงเรียนแม่พระฟาติมา
มัธยมศึกษาปีที่ 1-3 โรงเรียนแม่พระฟาติมา
มัธยมศึกษาปีที่ 4 โรงเรียนบดินทรเดชา (สิงห์ สิงหเสนี)
มัธยมศึกษาปีที่ 5-6 โรงเรียนแม่พระฟาติมา
พ.ศ. 2553 - ระดับปริญญาตรี คณะนิเทศศาสตร์ เอกประชาสัมพันธ์ มหาวิทยาลัยกรุงเทพ
พ.ศ. 2558 - ระดับปริญญาโท คณะบริหารธุรกิจ มหาวิทยาลัยกรุงเทพ
พ.ศ. 2567 - ระดับปริญญาเอก Doctor of Public Administration มหาวิทยาลัยกรุงเทพธนบุรี
ประวัติ > การเข้าวงการบันเทิง

อุษามณีได้รับการทาบทามและแนะนำจากทีมงานนักแสดงตั้งแต่อายุ 3 ขวบ โดยเริ่มจากงานเดินแบบ และเล่นละคร ละครเรื่องแรกที่เล่นคือ "พ่อจ๋า แม่ขา ลูกรัก" จนได้รับงานแสดงทั้งของช่อง 3 และช่อง 7
ในปี 2547 อุษามณีได้ทำสัญญาเป็นนักแสดงของสถานีโทรทัศน์สีกองทัพบกช่อง 7 โดยเรื่องแรกหลังการเซ็นสัญญานั้นคือ "สาวน้อยในตะเกียงแก้ว ภาค 2 ตอนแม่มดน้อยตัวป่วน" ซึ่งเธอรับบทนางร้ายเป็นเรื่องแรก เรื่องต่อมา "อกธรณี" เธอได้เล่นเป็นนางเอกเต็มตัวเรื่องแรก และส่งผลให้ชื่อเสียงของเธอเป็นที่รู้จักมากขึ้น เนื่องจากละครประสบความสำเร็จอย่างมาก (เรตติ้ง 22)
ต่อมาอุษามณีได้แสดงในเรื่อง "ขิงก็ราข่าก็แรง" ที่ทำให้เกิดวลีติดปากอย่าง 'แม่ไม่ปลื้ม... จบ' ส่งผลให้ละครเรื่องนี้เป็นละครที่มีเรตติ้งสูงสุดของปี 2549 โดยตอนจบเรตติ้งสูงสุดถึง 24 และเรตติ้งเฉลี่ยอยู่ที่ 17 และถือเป็นนางเอกที่อายุน้อยที่สุดคนหนึ่งที่ได้เข้าชิงรางวัล “ดารานำหญิงยอดเยี่ยม” จากเวทีประกาศรางวัลที่มีชื่อเสียงและได้รับการยอมรับสูงสุดในสมัยนั้นอย่าง Top Awards เทียบเคียงนางเอกแถวหน้าของเมืองไทยอย่าง อั้ม พัชราภา อ้อม พิยดา และแอน ทองประสม หลังจากนั้นชื่อเสียงของอุษามณีก็ก้าวขึ้นมาเป็นนางเอกเบอร์ต้นๆของเมืองไทยทันที
ต่อมาปี 2554 อุษามณีได้กลับมาพลิกบทบาทฝีมือในบทร้ายอีกครั้งกับบท อินตรา (ในร่างมนชญา สลับกับปุณยาพร พูลพิพัฒน์) จากละครเรื่อง "เพลิงพรหม" ที่สามารถทำเรตติ้งตอนจบสูงถึง 20 จนคว้ารางวัลร้ายได้ใจ จากสยามดารา อวอร์ด 2011 และในปีเดียวกันนี้ ขวัญ อุษามณี ได้รับโอกาสจากคุณแดง สุรางค์ เปรมปรีดิ์ หัวเรือใหญ่ของช่อง 7 สมัยนั้น ให้สวมบทบาทนางเอกในละครฟอร์มยักษ์ทุนสร้างกว่า 100 ล้านบาท “ฟ้าจรดทราย” และใช้เวลาในการถ่ายทำนานกว่า 3 ปี ก่อนจะออกอากาศในปี 2556 แม้ละครฟ้าจรดทรายจะไม่ประสบความสำเร็จทางด้านเรตติ้ง แต่ละครได้สร้างกระแสอย่างมาก ส่งผลให้ ขวัญ อุษามณี ได้รับรางวัล “นางเอกที่ถูกกล่าวถึงมากที่สุดแห่งปี” จากเวที MThai Top Talk 2014
ต่อมาปี 2558 เธอได้กลับมาพลิกบทบาทฝีมือในบทบาทนางเอกสุดแรงกับบท ชิดชบา จนคว้ารางวัล “นักแสดงนำหญิงเจ้าบทบาท” จากสยามบันเทิง 2015 และรางวัลเมขลา 2559 และในปี 2560 เธอได้กลับมาพลิกบทบาทฝีมือบทร้ายเต็มตัวอีกครั้งในบท "พิตะวัน สัจจามาตย์" ในละครเรื่อง "มายา"
ในปี 2561 อุษามณีตัดสินใจไม่ต่อสัญญาการเป็นนักแสดงกับช่อง 7 และผันตัวเป็นนักแสดงอิสระ เพื่อทุ่มเทเวลาในการประกอบธุรกิจส่วนตัว ผลงานละครเรื่องสุดท้ายกับช่อง 7 คือ ไฟหิมะ
ในปี พ.ศ. 2565 อุษามณีกลับมาเซ็นสัญญาเป็นนักแสดงในสังกัดช่อง 7 อีกครั้งเป็นครั้งที่ 2 พร้อมลุยงานละคร
ในปี พ.ศ. 2566 อุษามณีตัดสินใจไม่ต่อสัญญาเป็นนักแสดงช่อง 7 อีกครั้ง เนื่องจากให้เหตุผลว่า ขอเป็นนักแสดงอิสระ